УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Департману за психологију

Наставно-научном већу

ИЗВЕШТАЈ О УЧЕШЋУ НА КОНГРЕСУ ПСИХОЛОГА СРБИЈЕ

У периоду од 30. маја до 2. јуна 2018. године учествовала сам на Конгресу психолога Србије, који је, у организацији Друштва психолога Србије, одржан на Златибору, у Студентском одмаралишту Ратко Митровић.

Као члан Програмског одбора Конгреса (чији су копредседници били проф. др Јелена Врањешевић са Филозофског факултета у Београду и доц. др Борис Попов са Филозофског факултета у Новом Саду), учествовала сам у његовој припреми, а такође сам учествовала и са саопштењем под називом *ОСОБИНЕ ЛИЧНОСТИ, ИНТЕЛИГЕНЦИЈА И МОТИВ ПОСТИГНУЋА КАО ФАКТОРИ АКАДЕМСКЕ УСПЕШНОСТИ КОД ГИМНАЗИЈАЛАЦА И СТУДЕНАТА* (коаутор: Александра Костић).

Централна тема Конгреса била је *ФУТУРИЗАМ У ПСИХОЛОГИЈИ – ПСИХОЛОГИЈА У ЗОНИ БУДУЋЕГ РАЗВОЈА*. У оквиру Конгреса психолога одржано је: 6 пленарних предавања, 9 округлих столова, 6 симпозијума, 11 тематских секција, сесија постер презентација, 4 радионице, промоција књига, промоција тестова и 2 састанка секција. Конгрес је окупио око 250 учесника – психолога из академске заједнице и из различитих области практичног рада.

Посебно задовољство ми је представљало присуство уручењу награде Љуба Стојић, коју је ове године, заједно са проф. др Мирјаном Францешко, добила др Александра Костић, редовни професор Филозофског факултета у Нишу, иначе прошлогодишње копредседнице Програмског одбора Конгреса психолога.

Подносилац извештаја

Доц. др Гордана Ђигић