**Korak ka profesionalizaciji sociologije: Analiza potreba za profesijom**

Predlog internog projekta na Filozofskom fakultetu u Nišu

Predlagači:

Gorana Đorić

Jasmina Petrović (kooredinator projekta)

**Koncept (obrazloženje razloga) projekta**

Projekt je osmišljen kao odgovor na nekoliko nepovoljnih trendova koji dugotrajno karakterišu profesionalni položaj sociologa u Srbiji:

1. Hronični problem sa profesijom sociolog u Srbiji je njena nepotpuna profesionalizacija koja se pre svega ogleda u tome što se sociološka ekpspertiza, a posebno njen primenjeni karakter, ne prepoznaje dovoljno jasno u javnosti i među poslodavcima. To vodi poveravanju čitavih grupa poslova osobama koje su stekle ekspertizu u drugim oblastima čije kompetencije po mnogo čemu nisu odgovarajuće za pojedina radna mesta.
2. Iz nedovoljno jasnog prepoznavanja i uviđanja primenjenog karaktera sociološke ekspertize proizlazi zatečeno stanje da je broj radnih mesta na kojima se sociolozi mogu zapošljavati veoma limitiran, pa se tako sociolozi neretko prepoznaju isključivo kao struka koja obrazuje kadar za samoobnavljanje sloja univerzitetskih profesora odnosno reprodukciju zaposlenih u oblasti srednješkolskog obrazovanja. Izvan ovih oblasti ostaje srazmerno mali broj mogućnosti za zapošljavanje.
3. Kako su se u međuvremenu neki stručni profili iz oblasti društveno-humanističkih nauka i disciplina mnogo uspešnije profesionalizovali, suočavamo se sa situacijom da stručnjaci tih profila u praksi obavljaju poslove iz domena sociološke ekspertize i popunjavaju radna mesta na kojima bi, po našem mišljenju, trebalo da se zapošljavaju sociolozi. Ovo dodatno ograničava broj radnih mesta na kojima se sociolozi mogu i treba da zapošljavaju. Tipični primeri ove vrste su poslovi u oblasti analize i kreiranja mera socijalne politike, izrada raznih vrsta strategija i strateško planiranje aktivnosti u pojedinim oblastima društvenog života its.
4. Neprepoznavanje stručne ekspertize sociologa i njenog doprinosa, kako opštem obrazovanju za život u funkcionalnom društvu, tako i sticanju drugih stručnih ekspertiza, vodi tome da se sociološki predmeti ukidaju ili gase i u srednjim školama i na nematičnim fakultetima koji obrazuju stručne profile za koje je, po našem mišljenju, sociološka ekspertiza nezaobilazna. Time se ne samo gube pojedina, nekada sigurna radna mesta za sociologe, nego se gubi mogućnost da se nove generacije opreme neophodnim znanjima potrebnim za zauzimanje kritičke pozicije socijalnog aktera i građanina koji preuzima ulogu aktivnog subjekta društvenog života koji poznaje način na koji funkcioniše društvo, time i načine na koji se društvene prakse mogu menjati/unapređivati.
5. Sve navedeno dovelo je i do sumnje samih sociologa u domete praktične ekspertize vlastite struke i izvesne pasivnosti u javnosti kao i pristajanje na povlačenja sa pojedinih radnih mesta za koja poslodavci, kroz nove sistematizacije, više ne predviđaju stručnjake iz oblasti sociologije (npr. zdravstvene ustanove, neke ustanove socijalne zaštite itd).

**Ciljevi projekta**

Projekt ima pet osnovnih ciljeva:

1. Ekspliciranje sociološke ekspertize, a posebno njenog primenjenog karaktera
2. Utvrđivanje liste (potencijalnih) poslova za čije obavljanje su sociolozi kvalifikovani na osnovu ishoda učenja i kompetencija koje se stiču kroz relevantne studijske programe
3. Identifikacija (postojećih) radnih mesta u čijem opisu su poslovi iz oblasti sociološke ekspertize
4. Postavljanje pretpostavki za isključivanje drugih stručnih profila iz poslova koji zahtevaju sociološku ekspertizu (i za koje su drugi stručni profili - nestručni)
5. Senzibilizacija javnosti i poslodavaca za oblasti sociološke ekspertize i njen primenjeni karakter

**Projektne aktivnosti**

Ciljevi projekta će biti realizovani kroz nekoliko grupa projektnih aktivnosti:

A1. Opis potencijalnih poslova na osnovu ishoda učenja koji se garantuju na relevantnim studijskim programima

A1.a. Eventualno razdvajanje poslova na osnovu ishoda učenja na različitim nivoima

A2. Prepoznavanje i popis institucija u kojima postoji potreba za obavljanjem ovih poslova

A2.a. Analiza sistematizacije radnih mesta u okviru ovih institucija i predvidjenih stručnih kvalifikacija koje se traže za obavljanje poslova na tim radnim mestima.

A3. Izrada i distribucija upitnika kojim se ispituju potrebe za poslovima iz oblasti sociološke ekspertize u insitucijama sa spiska pod 2 (po ugledu na sličan upitnik razvijen u okviru projekta SHESPSS)

A3.a. Analiza podataka prikupljenih upitnikom

A4. Analiza ishoda učenja drugih studijskih profila koji u praksi obavaljaju poslove za koje mi smatramo da su u okviru ekspertize sociologa (na osnovu naših ishoda učenja). Demonstriranje da ti različiti profili ne mogu da obavljaju poslove sa spiska i obrazloženje ove tvrdnje uporednom analizom ishoda učenja.

A5. Pisanje Izveštaja na osnovu upitnika i obavljenih analiza.

A6. Deseminacija rezultata projekta kroz medijske nastupe, okrugli sto sa stakeholder-ima (poslodavcima, predstavnicima relevantnih ministarstava, Nacionalog saveta za visoko obrazovanje, nevladinih udruženja....), preko društvenih mreža i kroz interaktivnu platformu - profesija sociolog (koja bi mogla da bude postavljena na internet stranici Srpskog sociološkog društva).

**Rezultati projekta (koji su istovremeno i indikatori za praćenje realizacije projekta)**

R1.

1. Jedinstveni ishodi učenja na studijskim programima sociologije, koji bi činili osnovu za izradu Nacionalnih standarda kvalifikacija za sociologiju
2. Popis potencijalnih poslova iz oblasti sociološke ekspertize

R2.

1. Popis insitucija u kojima postoji potreba za obavljanjem poslova iz oblasti sociološke ekspertize
2. Popis radnih mesta iz sistematizacije radnih mesta u okvru ovih institucija, u čijem opisu su poslovi u okviru sociološke ekspertize, sa pregledom predvidjenih stručnih kvalifikacija koje se traže za obavljanje poslova na tim radnim mestima.

R3.

Upitnik kojim se ispituju potrebe za poslovima iz oblasti sociološke ekspertize u relevantnim institucijama

R4.

Uporedni prikaz ekspertiza konkurentnih i/ili komplementarnih sturčnih profila

R5.

1. Izveštaj koji bi sadržao sva napred navedena dokumenta, uključujući i rezultate analize upitnika.
2. Preporuke poslodavcima i relevantnim državnim insitucijama, u vezi sa rezultatima svake od projektnih aktivnosti i za svaku oblast sociološke ekspertize

R6.

Nekoliko medijskih nastupa, okrugli sto, platforma – profesija sociolog, prezentacija na društvenim mrežama

Važna napomena: projekat je zamišljen sa dvogodišnjim trajenjem. U toku naredne godine biće realizovane sve aktivnosti do pisanja izveštaja o sprovedenom istraživanju, izrada preporuka i sprovođenja praktičnih mera za upoznavanje poslodavaca sa kompetencijama sociologa i druge aktivnosti vezane za medijske i druge nastupe u javnosti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jasmina Petrović (koordinator projekta)

**Vremenski okvir realizacije projekta**

**(u toku godinu dana, I-XII mesec od početka realizacije)**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **Aktivnost** | **Trajanje u nedeljama** | **I** | **II** | **III** | **IV** | **V** | **VI** | **VII** | **VIII** | **IX** | **X** | **XI** | **XII** |
| **A1** | Opis potencijalnih poslova na osnovu ishoda učenja | 4 | x | x |  |  |  |  |  |  |  |  |  |  |
| **A2.1.** | Prepoznavanje i popis institucija u kojima postoji potreba za obavljanjem ovih poslova | 2 |  | x |  |  |  |  |  |  |  |  |  |  |
| **A2.2.** | Analiza sistematizacije radnih mesta i predvidjenih stručnih kvalifikacija. | 6 |  | x | x |  |  |  |  |  |  |  |  |  |
| **A3.1.** | Izrada upitnika | 2 |  |  | x |  |  |  |  |  |  |  |  |  |
| **A3.2.** | Distribucija upitnika i prikupljanje podataka | 2 |  |  |  | x | x | x |  |  |  |  |  |  |
| **A3.3.** | Unos podataka i peliminarna analiza podataka | 6 |  |  |  |  |  | x | x | x |  |  |  |  |
| **A4** | Uporedna naliza ishoda učenja sociologije i konkurentskih/komplementarnih studijskih profila | 4 |  |  |  |  |  |  |  |  | x | x |  |  |
| **A5.1.** | Izrada strukture za pisanje Izveštaja i početak rada na izveštaju | 6 |  |  |  |  |  |  |  |  |  |  | x | x |
| **A5.2.** | Pisanje preporuka | 2 | AKTIVNOSTI ZA NAREDNU GODINU | | | | | | | | | | | |
| **A6.1.** | Medijski nastupi |  |
| **A6.2.** | Okrugli sto sa stakeholder-ima |  |
| **A6.3.** | Izrada platforme - Profesija sociolog | 12 |
|  |  |  |