ФИЛОЗОФСКИ ФАКУЛТЕТ У НИШУ

ДЕПАРТМАН ЗА РУСКИ ЈЕЗИК И КЊИЖЕВНОСТ

НАУЧНО-МЕТОДИЧКИ ПРОЈЕКАТ

МЕТОДИЧКА ПОДРШКА ПОБОЉШАЊУ ЕФЕКТИВНОСТИ НАСТАВЕ РУСКОГ ЈЕЗИКА И ИЗРАДИ СИСТЕМА МОТИВАЦИЈЕ УЧЕНИКА ЗА ИЗБОР РУСКОГ КАО СТРАНОГ ЈЕЗИКА У ОСНОВНИМ И СРЕДЊИМ ШКОЛАМА НА ЈУГОИСТОКУ РЕПУБЛИКЕ СРБИЈЕ

Пројектна група:

Департман за руски језик и књижевност Филозофског факултета Универзитета у Нишу

Ниш

1. ОСНОВНИ ПОДАЦИ

|  |  |
| --- | --- |
| Назив пројекта | Методичка подршка побољшању ефективности наставе руског језика и изради система мотивације ученика за избор руског као страног језика у основним и средњим школама на југоистоку Републике Србије |
| Основ за израду научно-методичког пројекта | Закон о основама система образовања и васпитања („Сл. гласник РС“, бр. 88/2017 и 27/2018)  Статут Филозофског факултета у Нишу (април 2018) |
| Основни учесници и извођачи пројекта | Наставници и сарадници Департмана за руски језик и књижевност |
| Циљеви и задаци пројекта | ЦИЉ ПРОЈЕКТА: разрада иновационих облика наставе руског језика и књижевности оријентисаних на дигиталне технологије, повишење квалификације наставника руског језика у основним и средњим школама, одређење механизама и инструмената мотивисања ученика за учење руског језика.  ЗАДАЦИ ПРОЈЕКТА:  - анализирати ефективност постојећих програма наставе руског језика у основним и средњим школама на југоистику Републике Србије;  - анализирати мотивисаност ученика за учење руског језика и књижевности на свим ступњевима образовања;  - одредити основне критеријуме и факторе утицаја при доношењу одлуке о избору руског језика на свим ступњевима образовања;  - разрадити и тестирати иновационе моделе наставе руског језика и књижевности, са акцентом на коришћење дигиталних наставних средстава;  - спровести експертизу иновационих модела наставе руског језика у погледу ефективности и повишења мотивације код ученика;  - организовати састанке Мреже наставника руског језика југоисточне Србије у циљу упознавања са методичким препорукама за имплементацију иновационих модела наставе руског језика у школско-образовни систем, као и различитих модела мотивације ученика за избор руског као страног језика;  - координисати делатност наставника и сарадника Департмана за руски језик и књижевност и Мреже наставника руског језика југоисточне Србије у циљу побољшања мотивације ученика за избор руског као страног језика;  - обезбедити услове за организовање курсева и мастер-класова повишења квалификације наставника руског језика на југоистоку Србије. |
| Објекат и предмет пројекта | ОБЈЕКАТ ПРОЈЕКТА: настава руског језика у основним и средњим школама на југоистоку Републике Србије.  ПРЕДМЕТ ПРОЈЕКТА: квалитет наставе руског језика и мотивисаност ученика за избор руског као страног језика у основношколском и средњешколском образовном систему југоистока Републике Србије. |
| Рок извођења пројекта | 2018- |
| Етапе реализације пројекта | 1. Организациона етапа;  2. Аналитичка етапа;  3. Реализациона етапа;  4. Контролна етапа. |

2. АКТУЕЛНОСТ ПРОЈЕКТА

Настава страног језика у основним и средњим школама је сложен и захтеван процес образовања и васпитања ученика, тим пре што од наставника подразумева веће ангажовање у погледу додатног мотивисања ученика за рад. Како је учење било ког страног језика без мотивације осуђено на неуспех, задатак је наставника да у сваком тренутку код својих ученика негује заинтересованост за језик, књижевност, културу и традиције народа чији се језик проучава. Несистематизовани и неанализирани повратни подаци из основних и средњих школа на југоистоку Републике Србије наводе на сумњу да управо на пољу мотивисања ученика долази до највећих проблема при организовању наставе руског језика, што кумулативно резултира утиском о опадању интересовања за учење овог највећег словенског језика. Управо из тог разлога представљени пројекат Департмана за руски језик и књижевност има за циљ да ове податке сакупи, анализира и систематизује како би се добио прецизан увид у тенденције даљег развоја русистике на простору југоистока Србије. На основу тих увида настала би могућност да се у даљој перспективи разради стратегија развоја, која би првенствено подразумевала:

1) изради плана, система и инструмената континуираног мотивисања ученика за избор руског језика као страног на свим ступњевима образовања у школско-образовном систему југоистока Републике Србије;

2) координисање рада наставника руског језика у основним и средњим школама југоистока Србије, и обезбеђење системских услова за стално усавршавање и повишење квалификације наставника на платформи Департмана за руски језик Филозофског факултета у Нишу;

3) промену образовне праксе у настави руског језика путем увођења нових иновативних метода наставе, са посебним акцентом на већу улогу информационих технологија и дигитализације.

3. РЕАЛИЗАЦИЈА ПРОЈЕКТА

У оквиру пројекта предвиђа се најпре прикупљање података о мотивисаности ученика за учење руског језика у сарадњи са већим бројем основних и средњих школа југоисточне Србије. Паралелно са тим, планирана је дијагностика постојећег процеса наставе руског језика у тим школама, где би се ефективност наставног процеса анализирала са тачке гледишта већег броја параметара. Добијени подаци послужили би за састављање плана – графикона свих активности, неопходних за повећање мотивације и компетенције свих учесника наставног процеса. Овај графикон садржао би податке о планираним годишњим активностима, роковима њихове реализације, и особама одговорним за њихову реализацију.

Презентација и разматрање резултата пројекта би се остваривала на седницама Већа Департмана за руски језик и књижевност, а према потреби ће се организовати састанци наставника и сарадника Департмана са Мрежом наставника руског језика југоисточне Србије.

На крају сваке етапе пројекта израђивали би се научни радови у којима би били презентовани релевантни подаци анализе прикупљених података. Напослетку, у даљој фази реализације пројекта, биће израђена научно-методичка издања у циљу усавршавања методике наставе руског језика и књижевности и иновације самог наставног процеса.

4. ПОТЕНЦИЈАЛНИ ПАРТНЕРИ ЗА РЕАЛИЗАЦИЈУ ПРОЈЕКТА

1. Гимназија „Светозар Марковић“, Ниш;

2. Гимназија „Девети Мај“, Ниш;

3. Гимназија „Стеван Сремац“, Ниш;

4. Гимназија “Бора Станковић”, Ниш;

5. Гимназија у Алексинцу;

6. Гимназија у Пироту;

7. Гимназија „Бора Станковић“, Врање;

8. Гимназија „Вук Караџић“, Бабушница;

9. Основне школе у Нишу, Трупалу, Поповцу, Врању, итд.

5. ПЛАН – ГРАФИКОН РЕАЛИЗАЦИЈЕ АКТИВНОСТИ У ОКВИРУ ПРОЈЕКТА:

|  |  |  |
| --- | --- | --- |
| Планиране основне активности | Рокови | Одговорна лица |
| Организациона етапа | | |
| 1. Састављање и усвајање плана активности у оквиру реализације пројеката током школске 2018/2019. године. | септембар-октобар 2018. | Сви запослени на Департману за руски језик и књижевност |
| Аналитичка етапа | | |
| 1. Састављање анкета за ученике, наставнике и/или родитеље о интересовању за руски језик, нивоу владања руским језиком, мотивацији за учење руског језика, факторима утицаја на избор језика, проблемима у настави руског језика, итд. | октобар-новембар | Сви запослени на Департману за руски језик и књижевност |
| 2. Спровођење анкетирања | децембар | Наставници средњих и основних школа |
| 3. Обрада анкета | јануар  2019. | Сви запослени на Департману |
| 4. Дефинисање кључних параметара који утичу мотивисаност ученика за учење руског језика, утврђивање ефикасности наставног процеса, одређење основних карактеристика постојећег школско-образовног рада, израда научног рада-презентације на основу обављеног истраживања. | фебруар-март 2019. | Сви запослени на Департману |
| 5. Планирање мастер-класова, спец-курсева, методичких семинара за потребе повишења квалификације наставника, усавршавање методике наставе руског језика, имплементација иновативних метода наставе у наставни процес. Допуна плана активности за следећи семестар. | фебруар 2019. | Сви запослени на Департману |
| Реализациона етапа | | |
| 1. Извођење огледних часова руског језика, књижевности и културе у школама – партнерима, са вишеструким циљем: 1) промоције Департмана за руски језик и књижевност; 2) имплементације иновативних методичких поступака у настави руског језика и књижевности; 3) мотивисање ученика за даље учење и усавршавање знања руског језика. | март-јун  2019. | Сви запослени на Департману |
| 2. Организација културно-уметничких дешавања (Дани руске културе, „Руско вече“, такмичења) у циљу промоције Департмана за руски језик и књижевност и мотивисање ученика за даље учење језика на постојећим и следећим ступњевима образовања. | април-мај 2019. | Сви запослени на Департману |
| 3. Израда и презентација научно-методичких радова релевантних за реализацију наставе руског језика и књижевности у циљу усавршавања постојећих и будућих програма наставе руског језика у школско-образовном систему Републике Србије. | јун-септембар  2019. | Сви запослени на Департману |
| Контролна етапа | | |
| 1. Провера ефективности примењених мера у току претходне школске године путем анкетирања ученика и наставника руског језика у основним и средњим школама на југоистоку Србије. | септембар 2019. | Сви запослени на Департману |
| 2. Састављање плана нових активности на основу резултата анкете ученика. | септембар 2019. | Сви запослени на Департману |

6. ОЧЕКИВАНИ РЕЗУЛТАТИ ПРОЈЕКТА

|  |  |
| --- | --- |
| Очекивани резултати | Ефекти |
| Повећање мотивације за учење руског језика као страног у основним школама на југоистоку Србије | Повећање броја ученика који уче руски језик у основним школама на југоистоку Србије |
| Повећање мотивације за учење руског језика као страног у средњим школама на југоистоку Србије | Повећање броја ученика који уче руски језик у средњим школама на југоистоку Србије |
| Повећање мотивације за студирање руског језика и књижевности на Филозофском факултету у Нишу | Повећање броја заинтересованих кандидата за упис студијског програма руски језик и књижевност на Филозофском факултету у Нишу |

7. КРИТЕРИЈУМИ ОЦЕНЕ ЕФИКАСНОСТИ РЕАЛИЗАЦИЈЕ ПРОЈЕКТА

- Позитивна динамика у развоју русистике на југоистоку Републике Србије;

- Успостављање балансиранијег присуства руског језика у основношколском, средњошколском и високошколском образовном систему на југоистоку Републике Србије;

- Побољшање квалитета наставе руског језика и књижевности путем имплементације иновација у наставни процес основних и средњих школа на југоистоку Републике Србије;

- Унапређивање комуникације и координације наставника руског језика и књижевности на југоистоку Републике Србије.